Statul prelungește amnistia fiscală. Boloș vrea bonus permanent pentru cei care plătesc taxe și impozite la timp
Ministrul Finanțelor, Marcel Boloș, a anunțat joi că a decis prelungirea termenului pentru aplicarea amnistiei fiscale, până la data de 20 decembrie 2024, în condițiile în care 120.000 de contribuabili și-au prezentat deja intenția să beneficieze de această măsură. El mai spune că va propune permanentizarea acordării bonificației de 3% pentru contribuabilii care și-au achitat la timp taxele și impozitele.